हुआ ने दावा किया कि सोल में एनएसजी के पूर्ण सत्र के दौरान चीन ने ‘रचनात्मक तरीके से’ गैर एनपीटी राष्ट्रों के प्रवेश को लेकर आगे बढ़ने के लिए कुछ अन्य देशों के साथ मिलकर काम किया। उन्होंने कहा, ‘पूर्ण सत्र में यह भी प्रमुख प्रगति है। चीन उस दिशा में सकात्मक और रचनात्मक रूप से काम कर रहा है।’ हुआ ने कहा कि भारत और अन्य एनपीटी देशों का प्रवेश पूर्ण सत्र के एजेंडे में नहीं था। उन्होंने कहा, ‘इसलिए यह कहने का कोई मतलब नहीं कि चीन ने उनके प्रवेश पर आपत्ति जताई। हमने इस संबंध में कुछ मीडिया रिपोर्ट देखी हैं। आशा है कि मीडिया इस तरह की खबरें देते वक्त सभी तथ्य स्पष्ट करेगा ताकि लोगों को गुमराह होने से बचाया जा सके।’